b'\n_START_ARTICLE_\nRegistracijske oznake za cestna vozila v Sloveniji\n_START_PARAGRAPH_\nRegistracijske oznake za cestna vozila v Sloveniji vsebujejo na levem robu moder pokon\xc4\x8den trak z dvanajstimi evropskimi zvezdami ter kratico dr\xc5\xbeave SLO. Sledi dvo\xc4\x8drkovna oznaka registracijskega obmo\xc4\x8dja, grb ob\xc4\x8dine, v kateri je upravna enota, ter registrska ozna\xc4\x8dba s kombinacijo \xc4\x8drk in \xc5\xa1tevilk. Nabor zajema \xc4\x8drke slovenske abecede, razen \xc4\x8c, \xc5\xa0 in \xc5\xbd, neko\xc4\x8d pa so se izdajale tudi tablice s \xc4\x8drkami X, Y in W. \xc4\x8crka O se vselej zapisuje kot 0 (ni\xc4\x8dla). Tablica je obrobljena z zeleno obrobno \xc4\x8drto. Celotna tablica je narejena iz aluminijaste plo\xc4\x8devine ter pobarvana s tiskom na kovino, z izjemo grba, ki je natisnjen na nalepko in posebej nalepljen na tablico. Registrska tablica je vezana na vozilo, razen tablice po naro\xc4\x8dilu, ki je vezana na lastnika.\n_START_SECTION_\nGeografske registracijske oznake\n_START_PARAGRAPH_\nV Sloveniji je 11 registracijskih obmo\xc4\x8dij, ki so na tablicah ozna\xc4\x8dene z dvo\xc4\x8drkovno oznako. V \xc4\x8dasu Jugoslavije jih je bilo 8 (brez Kr\xc5\xa1kega, Postojne in Slovenj Gradca). Vsaka obmo\xc4\x8dna oznaka ima poleg grb ob\xc4\x8dine, v kateri je sede\xc5\xbe upravne enote, ki je tablico izdala. Upravnih enot je v Sloveniji 58._NEWLINE_Grb upravne enote je nalepka, ki jo je mogo\xc4\x8de kupiti posebej kot nadomestilo za obrabljeno obstoje\xc4\x8do nalepko. Posledi\xc4\x8dno lahko obstajajo vozila z registrskimi tablicami, katerih grb ne pripada njihovi oznaki obmo\xc4\x8dja ali je celo izdelan doma. Slednje velja za nezakonito spreminjanje registrskih tablic,vendar je na nekaterih predelih Slovenije pogosta praksa.\n_START_SECTION_\nTablice po naro\xc4\x8dilu\n_START_PARAGRAPH_\nRegistrske tablice z izbranim delom ozna\xc4\x8dbe imajo na voljo izbor \xc5\xa1tevilk in \xc4\x8drk v obsegu od treh do \xc5\xa1estih znakov. Kombinacija mora vsebovati vsaj eno \xc4\x8drko in ima lahko najve\xc4\x8d en pomi\xc5\xa1ljaj. Nespremenljiva sta le oznaka registracijskega obmo\xc4\x8dja in grb.\n_START_SECTION_\nTablice za vozila Policije in Vojske\n_START_PARAGRAPH_\nRegistrske tablice slovenske policije imajo modro obrobo in modre \xc4\x8drke na beli podlagi. Namesto z oznako in grbom obmo\xc4\x8dja so ozna\xc4\x8dene s \xc4\x8drko P in znakom uniformirane policije Republike Slovenije. Registrska oznaka sestoji iz petih \xc5\xa1tevk, od katerih prvi dve ozna\xc4\x8dujeta policijsko upravo, katere last je vozilo._NEWLINE_Vozila Slovenske vojske namesto geografske oznake nosijo kratico SV in grb Slovenske vojske. Bojna voja\xc5\xa1ka vozila imajo registrsko oznako izpisano z belimi \xc5\xa1tevilkami in belo obrobo na sprednjem in zadnjem delu vozil; \xc5\xa1tevilski del oznake se lahko ponovi na bo\xc4\x8dnih povr\xc5\xa1inah. Nebojna voja\xc5\xa1ka vozila za posebne namene in priklopna vozila imajo registrske tablice olivno zelene barve z belo obrobo in znaki. Tablice ostalih vozil v lasti Slovenske vojske so bele s \xc4\x8drno obrobo in znaki.'